
Baronii tehnologiei vor sa ne controleze gandirea 


NEURALINK 


AN INTRODUCTION TO THE NEXT BIG THING! 


Cele mai mari amenintéri la adresa gandirii libere vin astazi dinspre tehnologiile futuriste si influenta corporatista 


Cand a anuntat ca firma sa, Neuralink, a reusit sa introduca cu succes un cip in 
craniul unui pacient, Elon Musk a declansat o panica morala previzibila. Pentru 
multi, acesta a fost primul pas spre o lume in care gandurile noastre sunt 
monitorizate si evaluate. 


Dar Musk nu este 
singurul baron al tehnologiei care ii face pe oameni sa se ingrijoreze cu privire la 
libertatea de gandire. inainte ca tehnologia Neuralink de ,,citire a creierului” s& descopere 


cum sa decodifice gandurile din neuroni, inteligenta artificiala ar putea fi capabila sa ne 
citeasca gandurile prin simpla observare a comportamentului nostru. 


Sam Altman, directorul general al OpenAlI, a avertizat recent ca ar putea observa istoricul 
nostru de navigare pe internet sau ce ne-a placut pe retelele de socializare pentru a ne 
manipula cu mesaje persuasive personalizate. 


Cele mai mari amenintari la adresa gandirii libere vin astazi dinspre tehnologiile futuriste 
si influenta corporatista. Nu numai ca firmele pot controla, bloca sau intuneca gdandirea 
noastra, dar angajatorii pot concedia oameni pentru ca au opinii , gresite”, noteaza 
UnHerd. Filosoful britanic Bertrand Russell a semnalat acest pericol cu un secol in urma. 
lar astazi, intr-o epoca online si offline, de stanga si de dreapta, cati oameni indraznesc 
sa isi formeze opinii? 


Ati putea obiecta ca angajatorii concediaza angajatii pentru ceea ce spun, nu pentru ceea 
ce gandesc. ins exist& o suprapunere intre gandire si vorbire pe care legea nu o 
recunoaste. 


Daca incepem sa credem ca gandirea se intampla doar in interiorul capetelor noastre, 
atunci batalia pentru libertatea de gandire este deja pierduta. Gandirea este in mare 
masura un proces social; gandim impreuna cu ceilalti. Si in multe situatii, un grup care 
gandeste impreuna are mai multe sanse sa ajunga la adevar decat daca fiecare individ se 
bazeaza doar pe propriile prejudecati mentale. Gandirea ar trebui privita ca fiind atat 
privata, cat si sociala, interna si externa. 


Pe masura ce tehnologia este din ce in ce mai omniprezenta, gandim in exterior mai mult 
ca niciodata. Dar intervine supravegherea online pe scara larga si capacitatea fortelor de 
ordine de a ne accesa dispozitivele. Prin urmare, ne expunem gandirea la pedeapsa. 


Exista o mare probabilitate ca unii juristi sa decida ca gandirea se desfasoara doar in 
interiorul capetelor noastre, in ,forum internum”. Dar un drept la libertatea de gandire 
care nu protejeaza gandirea externa nu este demn de acest nume. Nu ar trebui sa 
acceptam astfel de firimituri de la masa inalta a legii. 


De asemenea, ne ferim de gandirea libera pentru ca ne poate ameninta sentimentul de 
apartenenta. Cu cat crezi mai mult in minciunile tribului tau politic, cu atat esti un 
membru mai bun. Si astfel este mai usor sa nu te gandesti prea mult la nimic. Dupa cum 
sustin politologii Christopher Achen si Larry Bartels, ,,majoritatea oamenilor isi aleg 
partidele in functie de cine sunt, nu de ceea ce gandesc” si actioneaza pe baza unor 
,atasamente emotionale care transcend gandirea”. Astfel, devenim mai loiali partidului 
nostru decat realitatii. 


Daca dorim cu adevarat sa protejam dreptul de a gandi liber, trebuie sa reorganizam 
radical societatea: guvernele trebuie sa sustina gandirea libera; corporatiilor sa nu li se 
poata permite sa acumuleze profit depinzand de opiniile noastre si s4a nu monopolizeze 
fluxurile de informatii. 


Si, cel mai important, trebuie sa incepem sa pretuim mult mai mult gandirea. Atunci, 
cand vor veni masinile, asa cum inevitabil vor veni, vom vedea clar atat modul in care 
acestea ameninta gandirea libera, cat si modul in care o pot sprijini. 


Musk s-a autoproclamat un ,,absolutist al libertatii de exprimare” - dar ramane de vazut 
daca tehnologia Neuralink ji va sustine principiile. S-ar putea sa nu ne placa. 

